Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: ügyrend szerint [1090/1998. (VII. 15) Korm. határozat] sem hangfelvétel, sem szó szerinti jegyzőkönyv, sem tartalmi
Paragraph Index: 1254

ügyrend szerint [1090/1998. (VII. 15) Korm. határozat] sem hangfelvétel, sem szó szerinti jegyzőkönyv, sem tartalmi összefoglaló nem készül a kormányülésekről, ez pedig a későbbi korok kutatóit is megfosztja attól, hogy az állam egyik legfontosabb intézményének működését, közérdekű adatait tanulmányozzák. Az ügy minden fontos részletére kiterjedő vizsgálat alapján olyan törvényi szintű szabályozást ajánlottam, mely alkalmas a Kormány működésének tartalmi dokumentálására és az állampolgárok, a kutatók akár késleltetetten érvényesülő jogának biztosítására, a közérdekű adatok megismerésére. Az ajánlás szerint a szó szerinti jegyzőkönyv vezetése nem feltétlen alkotmányos vagy törvényi követelmény. A vizsgálat során fény derült arra is, hogy a titoktörvény mellékletének 13. pontját figyelmen kívül hagyva minősítették válogatás nélkül az összes jegyzőkönyvet államtitokká. A Miniszterelnöki Hivatalt vezető miniszter az ajánlást nem fogadta el. Ezután a Miniszterelnöki Hivatal közigazgatási államtitkárát felszólítottam — ezúttal élve egyetlen közigazgatási ügydöntő jogkörömmel —, hogy a törvény rendelkezéseit sértő minősítéseket szüntesse meg. Dr. Bártfai Béla államtitkár válaszában ígéretet tett a jegyzőkönyvek felülvizsgálatára. Egyúttal véleményezésre

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes